Document ID: 31999R2718

Title and Content:
ΚΑΝΟΝΙΣΜΟΣ (ΕΚ) αριθ. 2718/1999 ΤΗΣ ΕΠΙΤΡΟΠΗΣ της 20ής Δεκεμβρίου 1999 για τροποποίηση του κανονισμού (ΕΚ) αριθ. 97/95 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά την ελάχιστη τιμή και την αντισταθμιστική πληρωμή που πρέπει να καταβληθούν στους παραγωγούς γεωμήλων, καθώς και του κανονισμού (ΕΚ) αριθ. 1868/94 του Συμβουλίου για την καθιέρωση καθεστώτος ποσοστώσεων για την παραγωγή αμύλου γεωμήλων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, για την κοινή οργάνωση αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1253/1999(2), και ιδίως το άρθρο 8, τον κανονισμό (ΕΚ) αριθ. 1868/94 του Συμβουλίου, της 27ης Ιουλίου 1994, για την καθιέρωση καθεστώτος ποσοστώσεων για την παραγωγή αμύλου γεωμήλων(3), όπως τροποποιήθηκε τελευταία από τον κανονισμό (ΕΚ) αριθ. 1252/1999(4), και ιδίως το άρθρο 8, Εκτιμώντας τα ακόλουθα: (1) ο κανονισμός (ΕΟΚ) αριθ. 1766/92 καθορίζει την ελάχιστη τιμή που αναφέρεται στο άρθρο 8 παράγραφος 1, και την πληρωμή στους παραγωγούς που αναφέρεται στο άρθρο 8 παράγραφος 2, για τις περιόδους εμπορίας 2000/2001 και 2001/2002· (2) ο κανονισμός (ΕΚ) αριθ. 1868/94 καθόρισε την πριμοδότηση στις βιομηχανίες αμύλου που αναφέρεται στο άρθρο 5· (3) το παράρτημα ΙΙ του κανονισμού (ΕΚ) αριθ. 97/95 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 2305/98(6), καθορίζει την ελάχιστη τιμή, την πριμοδότηση στις βιομηχανίες αμύλου και την πληρωμή στον παραγωγό ανάλογα με το βάρος γεωμήλων βάσει της περιεκτικότητάς τους σε άμυλο και του βάρους κάτω από το νερό 5050 γραμμαρίων γεωμήλων. Το εν λόγω παράρτημα ΙΙ πρέπει να προσαρμοστεί αναλόγως· (4) στον κανονισμό (ΕΚ) αριθ. 97/95, οι όροι "αντισταθμιστική πληρωμή" αντικαθίστανται από τους όρους "πληρωμή στους παραγωγούς" κατά την έννοια του άρθρου 8 παράγραφος 2 τον κανονισμού (ΕΚ) αριθ. 1766/92· (5) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 97/95 τροποποιείται ως εξής: 1. Ο όρος "αντισταθμιστική πληρωμή που πρέπει να καταβληθεί στους παραγωγούς", η οποία χρησιμοποιείται στον τίτλο του κανονισμού, αντικαθίσταται από τον όρο "πληρωμή που πρέπει να καταβληθεί στους παραγωγούς". 2. Στο άρθρο 1 προστίθεται το ακόλουθο σημείο 1): "1) πληρωμή στους παραγωγούς: η πληρωμή που αναφέρεται στο άρθρο 8 παράγραφος 2 του κανονισμού (ΕΟΚ) αριθ. 1766/92." 3. Το άρθρο 7α αντικαθίσταται από το ακόλουθο κείμενο: "Η πληρωμή στους παραγωγούς χορηγείται για τα γεώμηλα που είναι υγιούς, ανόθευτης και σύμφωνης με τα συναλλακτικά ήθη ποιότητας, βάσει της ποσότητας και της περιεκτικότητας σε άμυλο των παραδιδόμενων γεωμήλων, σύμφωνα με τα ποσοστά που καθορίζονται στο παράρτημα ΙΙ. Δεν χορηγείται καμία πληρωμή στους παραγωγούς για τα γεώμηλα που δεν είναι ποιότητας υγιούς, ανόθευτης και σύμφωνης με τα συναλλακτικά ήθη ούτε για τα γεώμηλα περιεκτικότητας σε άμυλο χαμηλότερης από 13 %, εκτός αν εφαρμόζεται το άρθρο 6 παράγραφος 2 δεύτερο εδάφιο." 4. Ο όρος "αντισταθμιστική πληρωμή" που χρησιμοποιείται στο άρθρο 11 παράγραφος 1 στοιχείο α), στο άρθρο 12, στο άρθρο 13 παράγραφος 1 και στο άρθρο 21 αντικαθίσταται από τον όρο "πληρωμή στους παραγωγούς". 5. Το παράρτημα ΙΙ αντικαθίσταται από το παράρτημα του παρόντος κανονισμού για τις περιόδους εμπορίας 2000/2001 (μέρος Α) και 2001/2002 (μέρος Β). Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός εφαρμόζεται από την 1η Ιουλίου 2000. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1999.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2416
2477
2972
2736
2632
2443

EuroVoc IDs (Expanded): 2416
2477
2972
2736
2632
2443

Dataset Source: meu

Split: train